Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere!
Mina olen pastor Glory Backman
ja tahan öelda tere tulemast vaatamata saadet "Gloryline".
Tahan täna õpetada teemal, kust tulevad haigused?
Peame Turu linnas jumalateenistusi,
kuhu oleme rajanud uue koguduse Christian Worship Center
ja mille pastor ma olen.
Tere tulemast me jumalateenistustele
või vaatama üle laupäeva me teenistuste ülekandeid TV7's,
mille aadressi näed ekraanil.
Meil on olnud väga head teenistused,
kus inimesed on täitunud Püha Vaimuga
ja hakanud esimest korda elus rääkima võõrastes keeltes.
Ka on olnud tervenemisi ja inimeste usklikuks saamisi.
Tegu on üsna uue kogudusega.
Nüüd aga tänase teema juurde.
Kust haigused tulevad?
Kas Jumal on need loonud?
Kas Jumal on loonud viirused ja ohtlikud bakterid?
Viirused ja bakterid on muidugi olemas,
millest osad on meile kasulikud ja teised jälle kahjulikud.
Me peame mõistma, et Jumal ei taba meid haigustega.
Me elame Uue Testamendi ajastul.
Jah, Vana Testamendi ajal Jumal tõesti tabas inimesi haigustega.
Näiteks egiptlasi, kel tekkisid erinevad paised
ja kes kogesid erinevad needusi,
et nad laseks lõpuks Iisraeli lastel minna.
Uue Testamendi ajastul aga on Jeesus meie Päästja, kaitsja
ja pattudest lunastaja.
Ta suri meie eest ristil,
kandes sinna kõik meie haigused, patud, needused ja jumalatuse.
Tegu on armu liiduga ja Jumal on meie suhtes vaid hea.
Kui mõelda Johannese 3:16 peale, kus on öeldud:
"Sest nõnda on Jumal maailma armastanud,
et ükski, kes temasse usub, ei hukkuks,
vaid et tal oleks igavene elu."
Just nii ongi Jumal maailma armastanud.
Me teame, et Jumala armastus on ainus armastus,
mis ei tugine tunnetele.
Jumala armastus on agape armastus, mis on isetu
ja selles armastuses oled sa armastatud, akstepteeritud ja soovitud
Siin maa peal on selline armastus leitav
vaid Jeesuse Kristuse Ihus -
usklike seast, kes on Jeestuse vastu võtnud
ja kelles on jumalik elu.
Jumala Sõna ütleb,
et "Jumala armastus on välja valatud meie südamesse
Püha Vaimu läbi, kes meile on antud."
Nii peame me ka olema selle jumaliku armastuse kanaliteks.
Me ei saa summutada Tema armastust meis,
vaid me peame seda koguaeg edasi andma,
saades selle kaudu ka ise üha juurde.
Kahjuks valitseb Soomes mõtteviis,
et Jumal tabab meid haigustega.
See aga on tingitud sellest, et me ei tunne ega tea Jumala Sõna
ega seda, milline on Jumala tegelik suhtumine meisse.
Nii ongi kõige olulisem mõista, kust haigused tulevad,
sest alles seejärel oleme võimelised mõistma nende olemust
ja ka võimelised mitte leppima nendega oma elus,
vaid seisma neile vastu.
Jaakobuse 1:17 on öeldud:
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
Head annid tulevad Jumala käest.
Haigus ei ole hea and.
Majanduslik kitsasseis ja ärevus ei ole head annid.
Haigus teeb kahju ja hävitab.
Jumal aga ei kahjusta ega hävita meid.
Hoopis vastupidi!
Jumal tahab tervendada
ja muuta terviklikuks nii me hinge- kui mõttemaailma.
Jumal tahab tervendada nii me vaimu, hinge kui ihu sfääri
ja ka me majanduslikku sfääri.
Haigus kätkeb iseeneses kui surma.
Haiguses peitub inimese elule tagasikäiku andev mõju.
Igas haiguses peitub oma elu.
Ükski haigus pole surnud seisus, vaid neis on elu.
Kogu hingevaenlase meelevald...
No mitte nüüd kogu, aga...
Hingevaenlane on see, kes toob meile haigusi.
Kuidas ja mismoodi need kõik tulevad,
on tingitud sellest,
et kui Jumal ütles Aadamale: "Ära söö hea ja kurja tundmise puust!
Sest kui sellest sööd, pead sa surma surema."
Aadam andis selle Jumala sõnumi Eevale muidugi edasi.
Eevale, kelle Jumal oli loonud abiks Aadamale,
kuna mehel polnud hea üksi olla.
Ja kuigi Eeva oli kuulnud Aadama kaudu sõna Jumalalt,
sai ta siiski petetud, kuuldes kõige esimest valet.
Mitte, et Jumal oleks valetanud,
vaid hingevaenlane tuli mao näol ja pettis neid.
Selle kaudu langes aga surm kogu inimkonna üle.
Inimene suri vaimses mõttes.
Sellest lähtuvalt näeme juba teise sugupõlve ajal,
kuidas Kain tappis oma venna Aabeli,
valetades Jumalale, et ta ei tea, kus ta vend on.
Selle põhjal me näeme inimkonna tagasikäiku
ja seda, kuidas kuradi loomus tuli inimese sisse.
Sellest on saanud alguse ka kõik haigused.
See on see algallikas või põhjus, miks on olemas haigused,
ohtlikud viirused ja bakterid.
Hingevaenlane kasutab seda maailma olukorda ära.
Jah, sa võid saada diabeedi või mõne muu häda ka liigsöömisest,
kuid see on su enda põhjustatud.
Sa jääd haigeks omaenda teadmatuse tõttu.
Või on su suguvõsas teatud haigusi,
mis kulgevad geenidega põlvest põlve.
Kuid Jeesus on tulnud ja kandnud kõik needki haigused,
et võiksid elada tervet elu.
Loeme Roomlastele 5:12:
"Sellepärast,
nii nagu üheainsa inimese kaudu on patt tulnud maailma
ja patu kaudu surm,
nõnda on ka surm tunginud kõikidesse inimestesse,
kuna kõik on pattu teinud...
Ent surm valitses Aadamast Mooseseni
ka nende üle, kes ei olnud pattu teinud
niisuguse üleastumisega nagu Aadam,
kes oli eeltähenduseks temast, kes pidi tulema.
Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need, kes saavad armu ülirohkesti
ning õiguse anni,
hakkavad valitsema kuningana elus selle ühe - Jeesuse Kristuse - kaudu...
...et otsekui patt on kuningana valitsenud surma abil,
nõnda valitseks armgi kuningana õiguse kaudu
ja viiks igavesse ellu Jeesuse Kristuse, meie Issanda läbi."
Nii et apostel Paulus annab siin meile väga selgelt teada,
kust kõik need lood on alguse saanud.
Salm 16 aga ütleb:
"Ja anniga ei ole nõnda, nagu ühe patustanu puhul võiks olla,
sest üheainsa üleastumise järel
sai kohtumõistmine surmamõistmiseks,
armuand aga on paljude üleastumiste järel
õigeksmõistmiseks."
Täna me elame Jumala armu all.
Jeesuse kaudu tulid maailma nii arm kui tõde,
mistõttu me ei pea püüdma olla kuidagi kõlbulikud Jumalale.
Võime tulla Ta ette just nii nagu oleme
ja Ta päästab meid.
Seejärel õpime ka tundma Tema tõde,
mis vabastab meid kogu vale väe, mõju ja meelevalla alt.
Me näeme ka,
et Uue Testamendi sõnum tugineb ainuüksi
Jumala armule ja armastusele inimkonna suhtes.
Seetõttu ei peaks ka patt ja haigused valitsema meie üle.
Nende meelevald me üle on lõppenud tänu Jeesusele Kristusele.
Jeesus on andnud meile meelevalla tühistada kõik kuradi teod ja mõju.
Jesaja 53:3-5 peegeldab Jeesuse tõelist missiooni maa peal.
"Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt võttis ta enese peale meie haigused
ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
See prohvetlik sõnum pandi kirja u 700 aastat enne Jeesuse sündi
ja see kehtib ka tänapäeval.
Jumal pani Jeesuse peale kõik me haigused ja patud.
Kui nüüd haiguse sees on elu
ja kui igal haigusel ning taandarengul on oma nimi,
siis vaatame, mida öeldakse Efeslastele 1:17-23.
Kuulake hoolega!
"Et meie Issanda Jeesuse Kristuse Jumal,
kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe..."
Mõelda vaid!
See "vägi" siin on varasemalt mainitud "dynamis"
ehk "dynamo" ehk "dünamiit".
".ja milline on tema väe võrratu suurus meie heaks,
kes me usume tema tugevuse jõu mõjul.
See sai tegevaks Kristuses, kui ta tema üles äratas surnuist
ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse
ning üle iga nime, mida nimetatakse
mitte üksnes nüüdsel, vaid ka tulevasel ajastul,
ja ta alistas tema jalge alla kõik
ning pani tema kõigi asjade üle peaks kogudusele,
kes on tema ihu, tema täius, kes täidab kõik kõiges."
Meile on antud Tema väe võrratu suurus.
Me oleme Kristuse Ihu
ja Kristuse Ihu jalge alla on alistatud kõik muud väed ja meelevallad.
Nii on ka kõik haiguste nimed alistatud Tema jalge alla.
Need on totaalselt alistatud Talle.
Meie suus olev Jeesuse Kristuse nimi kätkeb endas sellist dynamis-väge -
sellist dünamiiti,
et see tõesti hävitab kõik hingevaenlase teod
inimeste eludes.
See on hea uudis!
See on tõeliselt võimas!
Nii peame õppima ka tundma Tema väe mõju meis ja meie kaudu.
Saatan kasutab inimese langemist nii palju ära.
Ta teeb seda koguaeg ja nii paljudel eriviisidel.
Kuid kasuta sina ära Jumala Sõna, Jeesuse nime ja Tema tõotusi.
Kasuta ära kõik see, mis on Piiblis kirjas,
sest peame alati vastama vaid sellega, mis "kirjutatud on"
ja elama selle kohaselt.
Kui Jumal ütleb, et Ta tervendab ja seob su haavad,
et Ta taastab ja loob uut,
siis me peame vaid julgema usaldada end selle hoolde.
Jumala headus tõmbab meid meeleparanduse poole
ja meie asi on vaid ikka ja jälle alistada end
Tema Püha Vaimu ja Sõna juhtimisele.
Peame alati olema avatud Tema Sõna ja väe mõjutustele.
Võid olla õnnelik, kui oled uuestisündinud,
sest surmal pole sinu üle enam mingit meelevalda,
vaid sa oled leidnud igavese elu Kristuses.
Nii pole ka erinevatel pattudel, haigustel, viirustel ja muul jamal
meelevalda su üle.
See on läbi lõigatud su elus.
Su vaimne inimene on nüüd see, kes valitseb Kristuses.
Me lihalikul loomusel pole mingit valitsemisõigust ega mõju.
Muidugi mitte pole kõik lihalikuga seonduv halb...
Mina ja mu mees oleme üks ihu jne.
Kuid lihalikud teod...
Lihalikud teod on need, mis suretavad meis jumalikku elu.
Tahan veel lõpetuseks lugeda laiendatud piiblitõlkest
1. Tessalooniklastele 5:12-13.
Kuulake!
"Ent me palume teid õed ja vennad
austama neid, kes teie seas tööd teevad.
Tunnustama, tugevdama ja austama oma vaimulikke juhte,
kes vastutavad teie eest Issanda ees ja kes jagavad teile juhatust.
Palume, et väärtustaksite neid ja hindaksite neid armastuses kõrgelt
selle töö pärast, mida nad teevad teie heaks.
Elage rahus üksteisega."
Olen mõelnud, et meil siin Soomes on austuse kultuur
ikka täitsa lapsekingades veel.
Kuid nüüd on aeg õppida austama Jumala sulaseid,
austades neid kahekordselt nagu Jumala Sõna seda õpetab.
Peame tunnustama ja väärtustama neid.
Ja kui neil on puudusi teatud asjades, siis palvetama nende eest.
Jumal aitab, kui palvetame ja vastab me palvetele.
Kuid ole ettevaatlik, et sa ei mõtleks negatiivselt,
sest negatiivsus pole Jumalast.
Ole õnnistatud ja aitäh, et olid taas meiega!
Lõpetuseks veel väike tagasivaade mu teenimistööle eripaigus maailmas,
kus olen jaganud Jumala Sõna ja teeninud Püha Vaimu väes.
Lihtsalt väike tagasivaade.
Tänud veelkord ja kõike head!
Püsi kalju peal.
Jeesus Kristus, Jumala Poeg
usun, et oled mu Päästja.
Usun, et Su veri võib puhastada mind
kõigist mu pattudest.
Vastavalt Su juhtimisele
ole mu Isa.
Püha Vaim,
aitäh, et tahad tulla mu sisse.
Hei! Hakka TV7 toetajaks!
Sinu toetus on ülimalt oluline, et TV7 võiks jätkata oma tööd.
Helista 900 1770 (hind 10 eur),
või tee pangeülekanne, leides me andmed www.tv7.ee
Aitäh su toetuse eest ja ole õnnistatud!
Tõlge: Anne-Ly Raukas